[{"text_idx": "#000001", "text": "Mae digon i\u2019w wneud yma, a hynny ar gyfer pobl o bob oed. Mae\u2019n anodd dod o hyd i unman all guro\u2019r ardal hon am ei dewis o deithiau cerdded arfordirol a mewndirol, y beicio, y pysgota a\u2019r gweithgareddau sy\u2019n cael eu cynnal ar hyd yr arfordir, o orweddian ar ein traethau digyffwrdd i roi cynnig ar Gaiacio Mo\u0302r ac Arfordiro (Coasteering)."}, {"text_idx": "#000002", "text": "Harddwch Naturiol Aberteifi a Dyffryn Teifi"}, {"text_idx": "#000003", "text": "Amgylchynir Aberteifi gan forluniau a thirweddau hardd i ryfeddu sydd o safon amgylcheddol eithriadol. Mae\u2019r dref wedi\u2019i lleoli yn y canol ac oddi yma gellir mwynhau morlin Treftadaeth godidog Bae Ceredigion sy\u2019n ymestyn tua\u2019r gogledd i ranbarth Ceredigion ac i\u2019r de i gyfeiriad Sir Benfro."}, {"text_idx": "#000004", "text": "Mae yma filltiroedd di-ben-draw o arfordir tawel, digyffwrdd gyda childraethau tywodlyd diarffordd, traethau hygyrch arobryn, clogwyni tyrog sy\u2019n frith o flodau ar ddechrau\u2019r haf, ac ynysoedd sy\u2019n gorwedd fel gemau mewn dyfroedd gloyw \u2013 dyfroedd sy\u2019n gartref i heigiau o ddolffiniaid, llamhidyddion a morloi."}, {"text_idx": "#000006", "text": "Yn y mewndir, mae tirwedd syfrdanol Dyffryn Teifi, sydd dan fantell trwch o goed, yn gartref i fywyd gwyllt dirifedi, gan gynnwys dwrgwn. Mae hefyd yn nefoedd i bysgotwyr gan fod Afon Teifi wedi ennill ei lle fel yr afon orau yn Ewrop am frithyll mo\u0302r neu sewin."}, {"text_idx": "#000008", "text": "Cardigan River and Food Festival"}]